钦定古今图书集成/明伦汇编/家范典/第084卷 > 《又答嘉书》前人
## 钦定古今图书集成/明伦汇编/家范典/第084卷 > 《又答嘉书》前人

既惠令音，兼赐诸物，厚顾殷勤，出于非望。镜有文彩
之丽，钗有殊异之观，芳香既珍，素琴益好，惠异物于
鄙陋，割所珍以相赐，非丰恩之厚，孰肯若斯。览镜执
钗，情意髣髴；操琴咏诗，思心成结。敕以芳香馥身，喻
以明镜鉴形。此言过矣，未获我心也。昔诗人有《飞蓬》
之感，班婕妤有《谁容》之叹。素琴之作，当须君归；明镜
“之鉴，尚待君还。”未奉光仪，则宝钗不列也；“未侍帷帐”，
则芳香不发也。